OpenLLM-France/wikimedia huggingface dataset:
# Papa Hormisdes

Hormisdes (Frosinone? - Roma 523) va ser papa de l'Església Catòlica entre el 514 i el 523.
Va ser escollit papa el 20 de juliol de l'any 514. Abans de ser ordenat sacerdot va estar casat, essent el pare del futur papa Siveri I.
L'any 525 va encarregar a Dionís l'Exigu, un astrònom abat d'un monestir romà, establir com any primer de l'era cristiana, el del naixement de Jesús. Dionís va calcular la data a partir del Cicle metònic en correspondència a la Pàsqua amb lluna plena, i va calcular 7 cops 4 cicles, 532 anys, que va fer quadrar amb el següent cicle de pasqua al cap de 7 anys, de manera que va establir que l'any zero seria 525 anys abans del llavors present, establint que Jesús va néixer l'any 753 a.u.c (des de la fundació de Roma), quan va haver de succeir cap al 748 a.u.c.
Durant el seu pontificat, Benet de Núrsia va fundar l'orde dels Benedictins i la cèlebre abadia de Montecassino, destruïda el 1944 per un bombardeig. Va establir que els bisbats no fossin atorgats per privilegis.
Va morir a Roma el 6 d'agost de 523.

## Referències

* 1 2 Kirsch, Johann Peter. «Pope St. Hormisdas». A: Catholic Encyclopedia (en anglès). vol. 7. Nova York: The Encyclopedia Press, 1913.
* ↑ Herman Hansen, Mogens. The Triumph of Time: Reflections of a Historian on Time in History (en anglès). Museum Tusculanum Press, 2002, p. 69. ISBN 8772898267.
# Duiquer d'Aders

El duiquer d'Aders (Cephalophus adersi), també conegut com a nunga, kunga marara o harake, és un petit duiquer que viu als boscos i que només es troba a Zanzíbar i un petit enclavament costaner de Kenya. Es troba en perill crític. Alguns creuen que és una subespècie del duiquer de Natal, el duiquer de Harvey, el duiquer de Peters o una combinació d'aquests. Fou anomenat en honor del metge i entomòleg William Mansfield Aders.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 3. ISBN 978-0801893049.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Un judici celestial

Un judici celestial (títol original: Defending Your Life) és una pel·lícula estatunidenca d'Albert Brooks estrenada l'any 1991. Ha estat doblada al català.

## Argument

Daniel Miller mor en un accident de cotxe i es troba a Judgment City, la ciutat del Judici, última ciutat d'espera per preparar-lo per la vida eterna. En quatre dies, necessita l'ajuda d'un advocat d'ofici, i demostrar a un jutge que ha estat valent i generós en la seva vida amb la finalitat de poder pujar allà dalt. Durant els dies que passa allà-baix, coneix Julia a la ciutat, una jove mare de dos fills, i s'enamora.

## Repartiment

* Albert Brooks: Daniel Miller
* Meryl Streep: Julia
* Rip Torn: Bob Diamond
* Lee Grant: Lena Foster
* James Eckhouse: el propietari del Jeep
* Ethan Embry: Steve
* George D. Wallace: el jutge de Daniel

## Al voltant de la pel·lícula

* "Film imperfecte, com és norma al cinema de Brooks, però ple de brillants idees (...) Un guió summament original, una posada en escena realment atractiva i unes interpretacions d'altura per a aquest divertit i entretingut film"
* El film no va trobar un èxit comercial, però ha esdevingut de culte per la continuació gràcies al vídeo i a les difusions en cadenes de cable.

## Referències

* ↑ «Un judici celestial». esadir.cat.
* ↑ «Defending Your Life». The New York Times.
* ↑ Morales, Fernando «Un judici celestial». El País.
# Nicolas Lombaerts

Nicolas Lombaerts (nascut el 20 de març de 1985 a Bruges) és un futbolista belga.
Ha jugat de defensa en el FC Zenit Saint Petersburg i la selecció belga.

## Referències

* ↑ Lombaerts to add Zest to Zenit uefa.com
* ↑ «Adnan Januzaj's Belgium debut wiped from record books». BBC Sport, 04-06-2014 [Consulta: 4 juny 2014].

## Enllaços externs

* Perfil a la pàgina web oficial del FC Zenit St. Petersburg (rus)
* Perfil a la web de la lliga russa Arxivat 2011-07-27 a Wayback Machine. (rus)
# Stimson Crossing

Stimson Crossing és una concentració de població designada pel cens dels Estats Units a l'estat de Washington. Segons el cens del 2000 tenia 773 habitants.

## Demografia

Segons el cens del 2000, Stimson Crossing tenia 773 habitants, 289 habitatges, i 217 famílies. La densitat de població era de 75,9 habitants per km².
Dels 289 habitatges en un 31,5% hi vivien nens de menys de 18 anys, en un 67,1% hi vivien parelles casades, en un 5,2% dones solteres, i en un 24,6% no eren unitats familiars. En el 19% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,09.
Per edats la població es repartia de la següent manera: un 23,2% tenia menys de 18 anys, un 6,7% entre 18 i 24, un 29,2% entre 25 i 44, un 28,2% de 45 a 60 i un 12,7% 65 anys o més.
L'edat mediana era de 41 anys. Per cada 100 dones de 18 o més anys hi havia 103,4 homes.
La renda mediana per habitatge era de 61.042 $ i la renda mediana per família de 72.875 $. Els homes tenien una renda mediana de 46.719 $ mentre que les dones 33.750 $. La renda per capita de la població era de 22.537 $. Aproximadament el 5,6% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stimson Crossing». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Stimson Crossing». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Papa Honori I

Honori I (Càpua, ? - Roma, 12 d'octubre del 638) va ser Papa de l'Església Catòlica entre el 625 i el 638.
Segons s'explica al Liber Pontificalis, era fill d'un cònsol honorari anomenat Petroni, de bona posició econòmica dins l'estatus social de la ciutat de Roma.
Va ser escollit papa el 25 d'octubre de 625.
Va introduir la celebració de l'Exaltació de la Santa Creu, celebrada el 14 de setembre. Va enviar missioners arreu del món conegut en aquells moments.
Va morir a Roma el 12 d'octubre de l'any 638. Va ser condemnat com a heretge pel sisè concili general el 680.

## Referències

* 1 2 «Honorius I» (en anglès). Encyclopaedia Britannica. [Consulta: 22 desembre 2022].
* ↑ Chapman, Henry P. «Pope Honorius I». A: Catholic Encyclopedia (en anglès). vol. 7. Nova York: The Encyclopedia Press, 1913.
# Districte de Vila Real

El districte de Vila Real és un districte portuguès que pertany a la província tradicional de Trás-os-Montes e Alto Douro i a la regió del Nord. Limita al nord amb la província d'Ourense (Espanya), a l'est amb el districte de Bragança, al sud amb el districte de Viseu i a l'oest amb el districte de Porto i amb el districte de Braga. Àrea: 4.328 km² (11è major districte portuguès). Població resident (2001): 223.731 hab. Seu del districte: Vila Real.
En l'actual divisió regional del país, el districte forma part de la Regió del Nord, on es divideix en les subregions del Douro, de l'Alt Trás-os-Montes i de Tâmega. En resum:

## Ciutats principals

Vila Real, Chaves, Peso da Régua, Valpaços
# Truly Madly Completely: The Best of Savage Garden

Truly Madly Completely: The Best of Savage Garden és el primer àlbum de grans èxits del grup australià Savage Garden i fou publicat arreu del món l'1 de novembre de 2005. L'àlbum inclou tots els èxits més importants del grup remasteritzats digitalment, cinc cares B i també dues cançons de Darren Hayes cantant en solitari. També es va llançar una edició limitada amb un DVD extra que contenia cinc videoclips i un documental titulat Parallel Lives.
# Somatotropina

L'hormona del creixement o somatotropina (GH, de l'anglès: growth hormone; HC o STH) és una hormona protèica que presenta un conjunt d'isoformes secretades gairebé exclusivament per l'adenohipòfisi. Regula el creixement postnatal, el metabolisme i el balanç electrolític; augmenta la lipòlisi i redueix els dipòsits de greix; augmenta la captació de proteïnes i manté la massa i força muscular.
La principal isoforma de l'hormona pesa 22 kDa i consta de 191 aminoàcids. Existeixen diverses variants genètiques derivades de l'empalmament alternatiu, així com altres variants post-translacionals derivats d'activitat proteolítica sobre la pròpia isoforma de 22 kDa. Mentre la concentració d'isoformes d'origen genètic és prou coneguda (són considerades com a minoritàries), la concentració o fins i tot l'existència de certes variants proteolítiques roman incerta. La rellevància de totes les isoformes rau en una diferenciada activitat biològica de totes elles, fet que suggereix un rol específic per a cadascuna d'elles més que no pas ésser simples productes intermedis de degradació.
És semblant al lactogen, una hormona que es produeix al cos de les dones durant l'embaràs.

## Referències

* ↑ Lu, Man; Flanagan, Jack U.; Langley, Ries J.; Hay, Michael P.; Perry, Jo K. «Targeting growth hormone function: strategies and therapeutic applications». Signal Transduction and Targeted Therapy, 4, 08-02-2019, pàg. 3. DOI: 10.1038/s41392-019-0036-y. ISSN: 2095-9907. PMC: 6367471. PMID: 30775002.
# Pama

Pama és una ciutat d'uns 14.000 habitants de Burkina Faso, capital de la Província de Kompienga.

## Referències

* ↑ «Burkina Faso: Regions, Cities & Urban Localities - Population Statistics, Maps, Charts, Weather and Web Information». [Consulta: 30 abril 2021].
# Districte de Veľký Krtíš

El districte de Veľký Krtíš - (eslovac) Okres Veľký Krtíš - és un dels 79 districtes d'Eslovàquia. Es troba a la regió de Banská Bystrica. Té una superfície de 848,22 km², i el 2013 tenia 45.086 habitants. La capital és Veľký Krtíš.

## Llista de municipis
### Ciutats

* Veľký Krtíš
* Modrý Kameň

### Pobles

Balog nad Ipľom · Bátorová · Brusník · Bušince · Čebovce · Čelovce · Čeláre · Červeňany · Dačov Lom · Dolinka · Dolná Strehová · Dolné Plachtince · Dolné Strháre · Ďurkovce · Glabušovce · Horná Strehová · Horné Plachtince · Horné Strháre · Hrušov · Chrastince · Chrťany · Ipeľské Predmostie · Kamenné Kosihy · Kiarov · Kleňany · Koláre · Kosihovce · Kosihy nad Ipľom · Kováčovce · Lesenice · Ľuboriečka · Malá Čalomija · Malé Straciny · Malé Zlievce · Malý Krtíš · Muľa · Nenince · Nová Ves · Obeckov · Olováry · Opatovská Nová Ves · Opava · Pravica · Príbelce · Pôtor · Sečianky · Seľany · Senné · Sklabiná · Slovenské Kľačany · Slovenské Ďarmoty · Stredné Plachtince · Sucháň · Suché Brezovo · Širákov · Šuľa · Trebušovce · Veľká Čalomija · Veľká Ves nad Ipľom · Veľké Straciny · Veľké Zlievce · Veľký Lom · Vieska · Vinica · Vrbovka · Záhorce · Závada · Zombor · Želovce
# Leila Usher

Leila Usher (26 d'agost de 1859 - 13 d'agost de 1955) va ser una escultora americana.
Leila Woodman Usher va néixer a Onalaska, el 1859. Els seus pares van ser Isaac Lane Usher i Susannah Coffin Woodman. Va ser alumna de l'escultor anglès H.H. Kitson a Boston, de l'escultor americà George Brewster a Cambridge, i d'August Saint-Gaudens a Nova York. També va estudiar a París i a Roma.
El seu treball més conegut és un bust de l'educador Booker T. Washington, encarregat per l'Institut de Tuskegee. Al llarg de la seva carrera va produir diversos baixos relleus de figures destacades com la sufragista Susan B. Anthony, el professor Francis James Child, i el geòleg John Wesley Powell.
Usher va rebre la Medalla de Bronze en l'Exposició d'Atlanta de 1895, i el seu treball també va ser premiat en l'Exposició Universal de San Francisco (1915). Diversos museus tenen obres de Usher en les seves col·leccions, entre els quals destaquen el Bowdoin College, Bryn Mawr College, la Universitat de Hampton, la Universitat Johns Hopkins, i el Radcliffe College.
Va morir a Nova York el 13 d'agost de 1955, a l'edat de 95 anys.

## Referències

* ↑ «Leila Usher, Sculptress, 95». [Consulta: 31 juliol 2017].
* ↑ «Francis James Child». Renwick Gallery, Smithsonian American Art Museum. [Consulta: 31 juliol 2017].
* ↑ Usher, Edward Preston. «Genealogy». A: A memorial sketch of Roland Greene Usher, 1823–1895, 1895, p. 126.
* ↑ «Directory of Sculptors». American Art Annual. MacMillan, 4, 1903, pàg. 92 [Consulta: 31 juliol 2017].
* ↑ «Miss Leila Usher, Sculptress, with bas-relief of Susan B. Anthony». Library of Congress. [Consulta: 31 juliol 2017].
* ↑ «Bronze Work». Granite, Marble and Bronze. A. M. Hunt, 24, 12, 01-12-1914, pàg. 35 [Consulta: 31 juliol 2017].
* ↑ «Directory of Sculptors». American Art Annual. MacMillan, 4, 1903, pàg. 92 [Consulta: 31 juliol 2017].
* ↑ Harlan. Booker T. Washington Papers Volume 6: 1901–2. University of Illinois Press, 1977, p. 463. ISBN 9780252006500.
* ↑ «Bronze Work». Granite, Marble and Bronze. A. M. Hunt, 24, 12, 01-12-1914, pàg. 35 [Consulta: 31 juliol 2017].
* ↑ Harper, Ida Husted. «International Suffrage». A: The Life and Work of Susan B. Anthony. 3. Hollenbeck Press, 1908, p. 1253.
# Todos los días sale el sol

* Per a la cançó del mateix nom, consulteu Todos los días sale el sol (cançó).
Todos los días sale el sol és l'àlbum debut de la banda catalana de rock alternatiu Bongo Botrako. Va ser produït per Mario Patiño i el líder de la banda Uri Giné, i va ser publicat a l'estat espanyol el 27 de setembre de 2010 amb Kasba Music. L'àlbum inclou l'èxit més notable de la banda, «Todos los días sale el sol» (també conegut com a «Chipirón»), que va assolir el lloc número #12 a la llista espanyola de cançons més venudes i el lloc número #2 a la llista espanyola de cançons més venudes a iTunes. Todos los días sale el sol també va ser publicat més tard a França, Alemanya, Regne Unit, Bèlgica, Països Baixos, Luxemburg i Japó.

## Llistat de cançons

Totes les cançons foren escrites i compostes per Uri Giné, excepte les cançons indicades.

## Crèdits

Crèdits adaptats del llibret de Todos los días sale el sol.
Bongo Botrako
* Uri Giné – veu, producció
* Nacho Pascual – guitarra
* Xavi Vallverdú – teclat
* David Garcia – baix
* Gorka Robert – bateria, percussió
* Xavi Barrero – trompeta
* Oscar Gómez – saxo
Músics addicionals
* Rubén Sierra – veu (pista 1)
* Adrià Salas – veu (pista 1)
* Jose Capel – veu (pista 4)
* Leo Fernández – veu (pista 8)
* Meri López – veu (pista 11)
* El Bravo – guitarra (pista 11)
* Romain Renard – acordió (pistes 6, 7)
* Sergi López – percussió (pistes 6, 11)
Producció
* Mario Patiño – producció, enginyeria de so, mescla
* Edgar Beltri – enginyeria de so addicional
* Yves Roussel – masterització
Disseny
* Cristina Pastrana – disseny

## Referències

* ↑ «Bongo Botrako - Punk Parranda Live 2014» (en castellà). Discogs. [Consulta: 17 gener 2017].
* ↑ «Bongo Botrako - Punk Parranda Live 2014» (en alemany). One World. Arxivat de l'original el 18 de gener 2017. [Consulta: 17 gener 2017].
* ↑ Cerezuela, Jara. «Bongo Botrako lanza un videoclip con antidisturbios que bailan y provocan a manifestantes» (en castellà). El Periódico, 15-11-2012. [Consulta: 17 gener 2017].
* ↑ «È l'ora dell'Albizzate Valley Festival» (en italià). La Provincia di Varese, 18-06-2015. [Consulta: 17 gener 2017].
* ↑ «Discografía» (en castellà). Bongo Botrako. Arxivat de l'original el 18 de gener 2017. [Consulta: 17 gener 2017].
* ↑ «Bongo Botrako, los del "chipirón"» (en castellà). Radio Euskadi, 11-05-2012. [Consulta: 17 gener 2017].
* ↑ «Top 50 Canciones España - Semana 38, 2011» (en castellà). Promusicae. [Consulta: 17 gener 2017].
* ↑ «Spanish Songs Top 10 - September 20, 2011» (en anglès). iTunes Charts. [Consulta: 17 gener 2017].
* ↑ Quílez, Rafa. «Bongo Botrako publica mañana un directo "fresco y espontáneo" del Viña Rock» (en castellà). La Vanguardia, 02-11-2014. [Consulta: 17 gener 2017].
* 1 2 Bongo Botrako. Todos los días sale el sol (Crèdits CD). Kasba Music, 2010. DL B-29603-2010.
# Sirk

Sirk és un poble i municipi d'Eslovàquia que es troba a la regió de Banská Bystrica. La primera menció escrita de la vila es remunta al 1421. Hi ha dues esglésies.
# Onychostoma laticeps

Onychostoma laticeps és una espècie de peix cipriniforme de la família dels ciprínids que es troba a la Xina i al Vietnam.

## Referències

* ↑ Huynh, D.H. 1998 Rare valuable animals in Vietnam. p. 23-56. A: C.V. Sung (ed.) Environment and bioresources of Vietnam: present situation and solutions. The Gioi Publishers, Hanoi, Vietnam.
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pascoïta

La pascoïta és un mineral de la classe dels òxids que pertany i dona nom al grup de la pascoïta. Rep el nom de la província i del Departament de Pasco, al Perú, on es troba la seva localitat tipus.

## Característiques

La pascoïta és un òxid de fórmula química Ca₂Ca(V$_{10}$O$_{28}$)·17H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1914. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la pascoïta pertany a «04.HC: [6]-Sorovanadats» juntament amb els següents minerals: lasalita, magnesiopascoïta, hummerita i sherwoodita.
Les mostres que van servir per a determinar l'espècie, el que es coneix com a material tipus, es troben conservades a la Universitat Harvard, a Boston, amb el número de registre: #1017012, i a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb els números de registre: 87662 i 93297.

## Formació i jaciments

Va ser descoberta a la mina Ragra, situada al districte de Huayllay de la província de Pasco (Departament de Pasco, Perú). També ha estat descrita en alguns altres indrets d'Amèrica i Europa.

## Referències

* ↑ «Pascoite» (en anglès). Mindat. [Consulta: 16 gener 2022].
# Dret migratori

El dret migratori és el conjunt de normes de Dret Públic que regulen el trànsit internacional de persones (nacionals i estrangeres). Estableix les modalitats i condicions a les quals se subjectarà l'ingrés, permanència o estada i sortida d'estrangers, i allò relatiu a la sortida, emigració i tornada o repatriació de nacionals. El dret migratori es relaciona amb el dret del refugi, el dret internacional dels drets humans i el dret humanitari.
Històricament, la migració era regulada únicament per mitjà de normativa (legislació) nacional. Amb l'increment de la mobilitat humana global, els diferents Estats han començat a cooperar entre si, bo i dictant normes internacionals sobre aquesta qüestió, com la Convenció sobre la Protecció dels Drets dels Treballadors Migrants i els seus Familiars, o el Pacte Global per a una Migració Segura, Ordenada i Regular (el primer acord intergovernamental sobre la temàtica, signat sota l'auspici de les Nacions Unides al Marroc, el desembre de 2018).

## Referències

* ↑ «Un equip de la UdG publica el primer manual sobre Dret del Treball que inclou els moviments migratoris». Diari de Girona, 21-09-2019. [Consulta: 16 febrer 2020].
* ↑ «OIM - Derecho Migratorio Internacional», 05-08-2009. Arxivat de l'original el 2009-08-05. [Consulta: 16 febrer 2020].
* ↑ https://www.diba.cat/c/document_library/get_file?uuid=65b7f5a5-8fea-4a22-8735-1a0b142bf2b9%5BEnllaç+no+actiu%5D.
* ↑ «Refugiados y migrantes» (en castellà). ONU. [Consulta: 16 febrer 2020].
# Leilani Estates

Leilani Estates és una concentració de població designada pel cens dels Estats Units a l'estat de Hawaii. Segons el cens del 2000 tenia 1.046 habitants.

## Demografia

Segons el cens del 2000, Leilani Estates tenia 1.046 habitants, 415 habitatges, i 252 famílies La densitat de població era de 97,1 habitants per km².
Dels 415 habitatges en un 29,2% hi vivien nens de menys de 18 anys, en un 43,9% hi vivien parelles casades, en un 11,3% dones solteres, i en un 39,3% no eren unitats familiars. En el 29,4% dels habitatges hi vivien persones soles el 7,0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,19.
Per edats la població es repartia de la següent manera: un 27,5% tenia menys de 18 anys, un 6,3% entre 18 i 24, un 25,7% entre 25 i 44, un 30,1% de 45 a 64 i un 10,4% 65 anys o més.
L'edat mediana era de 40,5 anys. Per cada 100 dones hi havia 114,34 homes. Per cada 100 dones de 18 o més anys hi havia 112,92 homes.
La renda mediana per habitatge era de 31.541 $ i la renda mediana per família de 32.692 $. Els homes tenien una renda mediana de 30.500 $ mentre que les dones 22.875 $. La renda per capita de la població era de 15.522 $. Aproximadament el 13,7% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leilani Estates». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 18 setembre 2010].
* ↑ «Geographic Comparison Table-Leilani Estates». American Fact Finder. Oficina del Cens dels Estats Units, 15-09-2010.
# Torrent de Ruixol (Berguedà)

El Torrent de Ruixol és un afluent per l'esquerra de l'Aigua de Valls que transcorre íntegrament pel terme municipal de Saldes, al Berguedà.
Fa els primers 400 metres del seu recorregut per l'interior del Parc Natural del Cadí-Moixeró seguint la direcció predominant cap a les 5 del rellotge. En sortir-ne, just travessar la carretera B-400 a l'alçada del Coll de la Trapa, agafa la direcció predominant cap a les 8 del rellotge i fa de frontera de la banda nord del territori integrat en el Pla d'Espais d'Interès Natural (PEIN) de la Generalitat de Catalunya i més concretament en l'espai de la Serra d'Ensija - Els Rasos de Peguera fins a desguassar a l'Aigua de Valls després d'haver passat un centenar de metres pel sud de Feners

## Xarxa hidrogràfica

La xarxa hidrogràfica del Torrent de Ruixolque també transcorre íntegrament pel terme municipal de Saldes, està constituïda per 15 cursos fluvials. La totalitat de la xarxa suma una longitud de 9.261 m.

### Afluents destacables

   * El Torrent de Boteric

## Enllaços externs

   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Xarxa de rius de les conques principals de Catalunya
* ↑ 1.348 msnm. segons el mapa de l'ICC
* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).